- Hindi News
- National
- पंचायत के फैसले पर डीसी ने दिए जांच के आदेश सरपंच बोली जुर्माना नहीं हर्जाना किया
पंचायत के फैसले पर डीसी ने दिए जांच के आदेश सरपंच बोली-जुर्माना नहीं हर्जाना किया
भास्कर संवाददाता| होशियारपुर/मुकेरियां
मुकेरियांके पास पड़ते गांव नौशहरा की पंचायत की ओर से गांव के ही युवक रजनीश कुमार चोपड़ा को गांव छोड़ने और उसे 50 हजार रुपए हर्जाना किए जाने के फैसले का मामला अब तूल पकड़ गया है।
पंचायत की ओर से अपनी तरफ से सुनाए गए फैसले के बाद यह मामला अब डिप्टी कमिश्नर के पास पहुंच गया है। मामला सामने आने के बाद डिप्टी कमिश्नर आनंदिता मित्रा ने इस की जांच के आदेश जारी कर दिए हैं कि आखिर पंचायत ने किस कानून के तहत यह फरमान जारी किया है। बता दें कि इस मामले में आज शुक्रवार को डीसी को शिकायत की गई कि पंचायत ने यह फैसला सुना कर गलत किया है। ममाला संज्ञान में आते ही कार्रवाई करते हुए डीसी मित्रा ने अब जांच करने के आदेश जारी कर दिए हैं।
राजीनामे पर हरीश के भी साइन| खासबात तो यह है राजीनामे में यह बात स्पष्ट है हरीश ने राजीनामे के समय अपनी गलती मानी थी। पंचायत और मोहतवर लोगों के बीच खुद हरीश ने इस राजीनामे पर साइन किए थे। राजीनामे पर गांव की सरपंच राजवंत कौर के अलावा पंचायत मेंबरों और कई मोहतवर लोगों के साइन करवाए गए हैं।
ये है राजीनामे की असल कापी; लड़कों ने मानी थी गलती
डीसी ने पूछा- पंचायतबताए किस कानून के तहत लिया फैसला
बेशकइस राजीनामे को एक महीने से ज्यादा समय हो गया है। हरीश ने आरोप लगाया था कि कुलवीर सिंह ने उनकी दुकान के अंदर आकर गाली-गलोच किया था। सारी बात पंचायत को भी बताई थी लेकिन कोई कार्रवाई नहीं की। इस दौरान इस मामले में जब डीसी आनंदिता मित्रा से बात की तो उन्होंने बताया कि मामले के जांच के आदेश डीडीपीओ को दे दिए गए हैं और यह पूछा गया है कि पंचायत ने किस कानून के तहत जुर्माना किया है।
गांव की सरपंच राजवंत कौर ने कहा युवकों पर लड़कियों से छेड़छाड़ का गंभीर आरोप था। वे गांव का माहौल खराब कर रहे थे। मामला पुलिस के पास पहुंचा तो ये पंचायत की मिन्नत कर रहे थे कि उनकी जान छुड़वाई जाए। यह फैसला पंचायत का नहीं बल्कि गांव के सभी मोहतवर लोगों का है। इसमें जुर्माना नहीं बल्कि इनको हर्जाना किया है। पंचायत ने इस संबंधी कोई प्रस्ताव नहीं डाला है। रही बात गांव से बाहर निकालने की तो उन्होंने कहा पूरा गांव यह बर्दाश्त नहीं कर रहा था कि ऐसा आदमी गांव में रहे जो छेड़छाड़ करे। उन्हें बाहर करने का फैसला भी सहमति अनुसार पूरे मोहतवर लोगों ने लिया है।
ये है मामला
गांवके कुछ सूत्रों से मिली जानकारी के अनुसार पिछले कुछ दिनों से गांव की एक दोहती को लेकर विवाद उठा था। गांव में ही मिठाई की दुकान कर रहे दो भाई रजनीश कुमार और हरीश कुमार पर लड़की से छेड़छाड़ करने के आरोप लगे थे। उस लड़की को लेकर ही गांव में 30 दिसंबर 2016 को लड़की को लेकर लड़ाई भी हुई थी। मामला थाने में ही नहीं बल्कि डीएसपी मुकेरियां के दफ्तर में भी पहुंच गया था। इसी दौरान कुछ लोगों ने राजीनामा करवा दिया था। मामला गंभीर था तो फैसला भी बेहद गंभीर आया। फैसले में कहा गया कि रजनीश कुमार गांव में नहीं रहेगा और उस पर 50 हजार रुपए का हर्जाना लगा दिया गया।
तारीख 30 दिसंबर 2016 ग्राम पंचायत नौशहरा पत्तन और मोहतवरों ने जो लड़ाई-झगड़ा कुलवीर सिंह पुत्र कर्मजीत सिंह और दूसरे पक्ष हरीश चंद्र और रजनीश कुमार पुत्र किशन गोपाल चोपड़ा के बीच हुआ था, उसका आज राजीनामा करवा दिया गया है। रजनीश कुमार और हरीश कुमार ने अपनी गलती भरी सभा में स्वीकार ली है। पंचायत ने इनको गलती करने का 50 हजार रुपए हर्जाना लगाया है। इसके अलावा रजनीश कुमार तो दुकान पर काम करेगा और ही गांव में दिखाई देगा। इसी के साथ लिखा गया कि अगर भविष्य में कर्मजीत सिंह पुत्र साधु सिंह के परिवार को कोई जानी माली नुकसान होता है तो ये दोनों ही जिम्मेदार होंगे। अब गुटों का राजीनामा हो चुका है और जो दरखास्त दी गई है, उसे दाखिल दफ्तर किया जाए। अगर दोनों गुटों का फिर कभी लड़ाई-झगड़ा होता है तो जिस पर दोष साबित हो जाएगा तो फैसला एक तरफा ही होगा।
tgl_Latn sot_Latn hin_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva